Túrakód: K008\_01 / Táv.: 9,3 / Frissítve: 2018-03-08

Túranév: Szentes / Tiszai Partfürdő #1

Leírás:

9,3 km-es kirándulásunk jelentős része a kiépített kerékpárúton vezet.   
A célállomás a Tiszai Partfürdő, de emellett lehetőségünk nyílik kiegészítő programok beiktatására is.

Kirándulásunkra a Széchenyi liget kapuja elől indulunk *(úp.: 000iep)* Csongrád felé *(ÉÉNY)* a kerékpárúton. Ennek vonalát és a zöld körút turistajelzést követve felballagunk a Tisza töltésére a 71,1-es tkm-nél. Eközben tizenegy útkereszteződésen kelünk át, melyből kettő körforgalom, és emiatt még alaposabb körültekintést igényel!

A Damjanich laktanya sarkánál, a város szélén megtekinthetjük a Lengyel pilóták emlékművét *(úp.: 020kozta)*.  
A töltéskoronán turisztikai információs tábla tájékoztat a környék látványosságairól, érdekességeiről.

A tiszai strandra vezető rámpát elérve, guruljunk le a „macskaköves” úton a gát ártéri oldalára, az egyenes útszakasz végénél jobbra kanyarodva a St. Jupát Sportegyesület Vízitelepét láthatjuk   
*(úp.: 001telep)*. Itt túrakenut is tudunk igényelni, ha szeretnénk aktív vízi programmal megkoronázni a napot.   
*(A kerékpárok zárt helyen történő elhelyezése megoldható.)*

Tovább kerékpározva az úton, 950 m megtételét követően érjük el a Tiszai Partfürdő területét. A betonutat és a nyomvonalat követve a Paca büfé mellett találjuk a kerékpárok tárolására kijelölt helyet   
*(nem őrzött)*, a nyári szezonban itt kell elhelyeznünk bringánkat.   
Itt tudunk lejutni a homokos, fürdőzésre alkalmas vízpartra is.  
A területen ártézi kút található *(úp.: 003viz)*.

Miután kellően kiélveztük az évszak kínálta lehetőségeket, keressük meg kerékpárunkat és nyergeljünk!   
Visszafelé a már bejárt utat kell követnünk.

A gát tetejét elérve ismét beépíthetünk egy kiegészítő programot. Felkereshetjük az innen 400 m kitérővel elérhető

Szentesi Szivattyútelepet.

Ehhez a töltésről a 71,5 tkm-nél kell lemennünk a 451-es főút túloldalán található, zöld színű nagykapuhoz   
*(Szentes, Felső-rét 55., úp.: 019muze, track: K007o031)*.   
Látogatásához előzetes időpont-egyeztetés szükséges!   
*(Telefon: 30/633-8113, vagy 62/599-599/21-850 mellék.)*

Feldolgozták: Virág Olga, (VZs).jpg

*Tapasztalataidat, élményeidet őrömmel fogadjuk!   
(Fotó és videó anyagokat is várunk.)*